sukhrobnurali/uzbek-legal-corpus huggingface dataset:
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2004-02-06)

Oʻzbekiston Respublikasi Adliya vazirligiga davlat reyestridan chiqarish uchun taqdim etilgan hujjatni huquqiy ekspertiza qilish natijasi boʻyicha 2004-yil 2-fevraldagi xulosaga muvofiq hamda Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi va 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan buyuraman: 1. Oʻzbekiston Respublikasi Adliya vazirligi tomonidan 1998-yil 23-noyabrda 544-son bilan davlat roʻyxatidan oʻtkazilgan “Respublika yoʻl jamgʻarmasiga ajratiladigan mablagʻlarni hisoblash shakli” davlat reyestridan chiqarilsin va bu haqda Vazirliklar, davlat qoʻmitalari va idoralar meʼyoriy hujjatlarining Davlat reyestriga tegishli yozuv kiritilsin. 2. Oʻzbekiston Respublikasi Oʻzavtoyoʻl Davlat aksionerlik kompaniyasi, Moliya vazirligi, Davlat soliq qoʻmitasi mazkur hujjat davlat reyestridan chiqarilganligini barcha manfaatdor shaxslarga yetkazilishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (R.M.Karimov) ushbu hujjat davlat reyestridan chiqarilganligi toʻgʻrisidagi maʼlumot ommaviy axborot vositalarida chop etilishi hamda manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (B.Toyjonov) mazkur buyruqni “Oʻzbekiston Respublikasi qonun hujjatlari toʻplami – Sobraniye zakonodatelstva Respubliki Uzbekistan” da nashr etishni taʼminlasin. 5. Mazkur buyruqning bajarilishini nazorat qilish vazir oʻrinbosari X.M.Sodiqov zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2004-02-04)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 2003-yil 22-dekabrda Tokio shahrida imzolangan Oʻzbekiston Respublikasi bilan Yaponiya oʻrtasida havo qatnovi toʻgʻrisida bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin.
Davlatlar, davlatlarning hukumatlari, xalqaro va chet el hukumat tashkilotlari, chet el fuqarolari, shuningdek xalqaro va chet el nohukumat tashkilotlaridan olinadigan begʻaraz yordam moliyaviy mablagʻlarini hisobga olish samaradorligini oshirish chora-tadbirlari toʻgʻrisida
(resolution, 2018-05-25)

Davlatlar, davlatlarning hukumatlari, xalqaro va chet el hukumat tashkilotlari, chet el fuqarolari, shuningdek xalqaro va chet el nohukumat tashkilotlaridan olinadigan begʻaraz yordam moliyaviy mablagʻlarini hisobga olish samaradorligini oshirish, shuningdek noqonuniy “iflos” moliyaviy mablagʻlarni halollab olish imkoniyatlari va kanallarini bartaraf etish maqsadida Vazirlar Mahkamasi qaror qiladi: 2. Begʻaraz yordam doirasida tushadigan moliyaviy mablagʻlarga bank xizmati koʻrsatish boʻyicha qulay shart-sharoitlar yaratish maqsadida Oʻzbekiston Respublikasi Tashqi ishlar vazirligi, Tashqi iqtisodiy aloqalar, investitsiyalar va savdo vazirligi, Tashqi iqtisodiy faoliyat milliy banki, “Asaka” davlat-aksiyadorlik tijorat bankining taklifiga rozilik berilsin hamda yuridik va jismoniy shaxslarga begʻaraz yordam oluvchilarga xizmat koʻrsatish, begʻaraz yordam oluvchilarni bank vositachilik haqi toʻlashdan ozod qilgan holda, koʻrsatib oʻtilgan banklarning boʻlinmalariga yuklansin. Oʻzbekiston Respublikasi Tashqi iqtisodiy faoliyat milliy banki va “Asaka” davlat-aksiyadorlik tijorat banki begʻaraz yordam oluvchilarning hisobvaraqlariga xizmat koʻrsatish uchun maxsus filiallarni belgilasinlar. 3. Oʻzbekiston Respublikasi Moliya vazirligi insonparvarlik yordami va texnik koʻmaklashish mablagʻlari oluvchilarning Moliya vazirligining Gʻaznachiligi tomonidan umumlashtiriladigan hisoboti asosida Oʻzbekiston Respublikasi Prezidenti Devoniga va Oʻzbekiston Respublikasi Vazirlar Mahkamasiga har chorakda insonparvarlik yordami va texnik koʻmaklashish vositalari tushishi va ularning oʻzlashtirilishi toʻgʻrisidagi hisobotlar va tahliliy maʼlumotlarni taqdim etsin. 4. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda amaldagi qonun hujjatlariga ushbu qarordan kelib chiqadigan oʻzgartirishlar va qoʻshimchalar toʻgʻrisida takliflar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
ALKOGOLLI VA TAMAKI MAHSULOTLARIGA AKSIZ MARKALARINING YaNGI NAMUNALARINI JORIY ETISh TOʻGʻRISIDA
(resolution, 2006-12-18)

Vazirlar Mahkamasi qayd etadiki, alkogolli va tamaki mahsulotlarini noqonuniy olib kelish va ishlab chiqarishning oldini olish yuzasidan koʻrilayotgan choralarga qaramay, respublika hududida markalanmagan yoki qalbaki aksiz markalari bilan markalangan, kontrabanda yoʻli bilan olib kelingan sifatsiz mahsulotlarni sotish hollari davom etmoqda. Aksiz markalaridagi himoyaning amaldagi darajasi ularni qalbakilashtirish va nusxa olish hollariga toʻliq barham berish imkonini bermayapti, natijada bozorda qalbaki markalar tez-tez uchramoqda. Aksiz markalarini qalbakilashtirish, sifatsiz va soxtalashtirilgan mahsulotlarni Oʻzbekiston Respublikasi hududiga noqonuniy olib kelish va sotish hollarining oldini olish, shuningdek budjetga daromadlar toʻliq tushishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi tomonidan “Davlat belgisi” davlat-ishlab chiqarish birlashmasi bilan birgalikda himoyaning qoʻshimcha darajalarini joriy etish, shu jumladan golografik chiziq tushirish yoʻli bilan alkogolli va tamaki mahsulotlariga yopishtiriladigan aksiz markalarining himoyalanish darajasi kuchaytirilishini taʼminlaydigan va ularni qalbakilashtirish hollarini istisno etadigan yangi dizayni ishlab chiqilganligi maʼlumot uchun qabul qilinsin. 2. Olib kelinayotgan va ishlab chiqarilayotgan alkogolli va tamaki mahsulotlariga 2004-yil 15-fevraldan boshlab yangi namunadagi aksiz markalari joriy etilsin. Ilgari amalda boʻlgan aksiz markalari bilan markalangan alkogolli va tamaki mahsulotlarini Oʻzbekiston Respublikasi hududida 2004-yil 15-avgustdan boshlab sotish taqiqlansin. 3. Oʻzbekiston Respublikasi Moliya vazirligi, Davlat soliq qoʻmitasi, Davlat bojxona qoʻmitasi bir hafta muddatda Alkogolli va tamaki mahsulotlariga yangi namunadagi aksiz markalarini joriy etish toʻgʻrisidagi nizomni belgilangan tartibda tasdiqlasinlar. 4. Oʻzbekiston Respublikasi Davlat soliq qoʻmitasi, Davlat bojxona qoʻmitasi: ikki kun muddatda alkogolli va tamaki mahsulotlari ishlab chiqaruvchilar va import qiluvchilarni aksiz markalarining yangi namunalari joriy etilganligidan xabardor qilsinlar; ishlab chiqaruvchi korxonalar va import qiluvchilarning aksiz markalarining yangi namunalarini tayyorlash uchun buyurtmalari “Davlat belgisi” davlat-ishlab chiqarish birlashmasiga oʻz vaqtida berilishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R. Azimov va M. Usmonov zimmasiga yuklansin.
“KEYS-NYu XOLLAND” KORPORATSIYASI IShTIROKIDAGI QOʻShMA KORXONALARNI QOʻLLAB-QUVVATLASh ChORA-TADBIRLARI TOʻGʻRISIDA
(resolution, 2021-02-22)

Yuqori unumli texnikani respublikamizning oʻzida ishlab chiqarishni va ularga xizmat koʻrsatishni rivojlantirishni taʼminlash, qishloq xoʻjaligining ularga boʻlgan ehtiyojini yanada toʻliq qondirish, yuqori unumli qishloq xoʻjaligi texnikasini qishloq xoʻjaligi tovar ishlab chiqaruvchilarga sotishda texnika qiymatining va ularga servis xizmati koʻrsatish boʻyicha xizmatlar qiymatining qimmatlashuviga yoʻl qoʻymaslik maqsadida Vazirlar Mahkamasi qaror qiladi: 1. “Keys-Nyu Xolland” korporatsiyasi ishtirokidagi qoʻshma korxonalar (“OʻzKeysmash”, “OʻzKeysTraktor”, “OʻzKeysservis” va “OʻzKeysagrolizing”) tomonidan qishloq xoʻjaligidagi asosiy agrotexnika tadbirlarini amalga oshiruvchi yuqori unumli qishloq xoʻjaligi texnikasini ishlab chiqarish, yetkazib berish va ularga servis xizmati koʻrsatish taʼminlanayotganligi maʼlumot uchun qabul qilinsin. 2. “OʻzKeysmash”, “OʻzKeysTraktor”, “OʻzKeysservis” va “OʻzKeysagrolizing” qoʻshma korxonalari 2003-yil 4-dekabrdan 2006-yil 1-yanvargacha boʻlgan davrda: texnikani ishlab chiqarish hamda lizing va servis xizmatlari koʻrsatish uchun import qilinadigan asbob-uskunalar, butlovchi va ehtiyot qismlarga hamda boshqa moddiy-texnika resurslari uchun bojxona toʻlovlaridan (bojxonada rasmiylashtirish yigʻimlaridan tashqari); ishlab chiqariladigan texnika hamda Oʻzbekiston Respublikasi hududida koʻrsatiladigan lizing va servis xizmatlari uchun qoʻshilgan qiymat soligʻidan; Oʻzbekiston Respublikasi fuqarolari boʻlmagan xodimlar uchun Pensiya jamgʻarmasiga, Ish bilan taʼminlashga koʻmaklashish jamgʻarmasiga va Kasaba uyushmalari Federatsiyasi Kengashiga badallardan; Respublika yoʻl jamgʻarmasiga ajratmalardan va ekologiya soligʻidan ozod qilinsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T.Sultonov zimmasiga yuklansin.
“YuRIDIK ShAXS TAShKIL ETMAGAN HOLDA TADBIRKORLIK FAOLIYATI BILAN ShUGʻULLANAYOTGAN JISMONIY ShAXSLARNING DAROMADIDAN QATʼIY BELGILANGAN HAJMLARDA OLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMANI TASDIQLASh HAQIDA”GI QARORGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Vazirlar Mahkamasining 2003-yil 25-dekabrdagi “Oʻzbekiston Respublikasi Davlat budjetining 2004-yildagi parametrlari toʻgʻrisida”gi 567-son qaroriga asosan, qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 26-fevraldagi 37-son va 2003-33-sonli “Yuridik shaxs tashkil etmagan holda tadbirkorlik faoliyati bilan shugʻullanayotgan jismoniy shaxslarning daromadidan qatʼiy belgilangan hajmlarda olinadigan soliqni hisoblab chiqarish va toʻlash tartibi toʻgʻrisidagi nizomni tasdiqlash haqida”gi qaroriga (2003-yil 3-aprel 1230-sonli roʻyxat raqami — Meʼyoriy hujjatlar axborotnomasi, 2003-y., 7-8-son) ilovaga* muvofiq oʻzgartirishlar va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Tijorat banklarida foizlarni hisoblash toʻgʻrisida nizomni tasdiqlash haqida
(resolution, 2024-01-04)

“Oʻzbekiston Respublikasining Markaziy banki toʻgʻrisida”gi Oʻzbekiston Respublikasi Qonunining 3, 7, 17 va 51-moddalariga asosan, Markaziy bank Boshqaruvi qaror qiladi: 1. “Tijorat banklarida foizlarni hisoblash toʻgʻrisida”gi nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilganidan oʻn kun oʻtgach kuchga kiritilsin. 3. Mazkur qaror kuchga kirgan kundan boshlab, Oʻzbekiston Respublikasi Markaziy banki Boshqaruvining 1998-yil 2-noyabrdagi 16/2-sonli qarori bilan tasdiqlangan “Banklarning kredit va depozitlar boʻyicha foizlar hisoblash tartibi toʻgʻrisida”gi nizom oʻz kuchini yoʻqotgan deb hisoblansin (1998-yil 2-dekabr 558-sonli roʻyxat raqami).
“ILMIY DARAJALAR BERISh TARTIBI TOʻGʻRISIDAGI NIZOM”GA OʻZGARTIRISh VA QOʻShIMChALAR KIRITISh HAQIDA
(resolution, 2013-04-01)

Oʻzbekiston Respublikasi Vazirlar Mahkamasining 1992-yil 9-sentabrdagi 421-sonli “Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi faoliyatini tashkil etish masalalari” toʻgʻrisidagi qaroriga asosan, Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi: 1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 1996-yil 25-yanvardagi 34/2-son hamda 2003-yil 17-iyuldagi 96/4-son qarorlari bilan tasdiqlangan va Oʻzbekiston Respublikasi Adliya vazirligida 1996-yil 10-iyulda 261-raqam bilan hamda 2003-yil 12-avgustda 261-1-raqam bilan roʻyxatga olingan “Ilmiy darajalar berish tartibi toʻgʻrisidagi nizom”ga ilovaga muvofiq oʻzgartirish va qoʻshimchalar kiritilsin. 2. Mazkur qaror oʻrnatilgan tartibda Oʻzbekiston Respublikasi Adliya vazirligiga roʻyxatdan oʻtkazish uchun taqdim etilsin. 1. 1-band birinchi xatboshisining ikkinchi jumlasida “Oliy maʼlumotga” soʻzlaridan keyin “shu jumladan bakalavr” soʻzlari chiqarilsin. 2. 12-band boʻyicha: a) birinchi xatboshidan “gazeta va” soʻzlari chiqarilsin. b) ikkinchi xatboshida “30” soni “20” soniga almashtirilsin. v) beshinchi xatboshidan “gazeta”, “gazeta va” soʻzlari chiqarilsin; oʻn uchinchi xatboshidan “gazeta” soʻzi chiqarilsin. g) beshinchi xatboshi quyidagi jumla bilan toʻldirilsin: “ijtimoiy-gumanitar va iqtisodiyot sohalari boʻyicha doktorlik dissertatsiyasi natijalari yuzasidan monografiya nashr etilgan boʻlishi, boshqa fanlar sohalari boʻyicha doktorlik dissertatsiyasi natijalari yuzasidan esa, ushbu fan sohasi yuqori darajada rivojlangan xorijiy mamlakatlarning ilmiy jurnallarida kamida ikkita maqola nashr etilgan boʻlishi shartdir”.
QURBON HAYITINI NIShONLASh TOʻGʻRISIDA
(resolution, 2021-02-22)

Muborak Qurbon hayiti azaldan yurtimizda xalqimizga xos mehr va muruvvat, bagʻrikenglik va saxovat ifodasi boʻlib kelayotgani, ushbu ayyomda yoshi ulugʻ keksalarga hurmat-ehtirom, kam taʼminlangan oilalar, boquvchisini yoʻqotgan va nogironlarga alohida gʻamxoʻrlik koʻrsatish xayrli anʼana ekanini, bu sananing maʼnaviy hayotimizdagi oʻrni va ahamiyatini eʼtiborga olib hamda Oʻzbekiston Respublikasi Prezidentining “Diniy bayram — Qurbon hayitni dam olish kuni deb eʼlon qilish haqida” 1991-yil 20-iyundagi 221-son Farmoni ijrosi yuzasidan Vazirlar Mahkamasi qaror qiladi: 1. 2004-yilda Qurbon hayitining birinchi kuni 1-fevralga toʻgʻri kelishi haqida Oʻzbekiston musulmonlari idorasi Ulamolar Kengashining qarori eʼtirof etilsin hamda mamlakatimizda bayram sifatida keng nishonlansin. 2. Mutasaddi idora va jamoat tashkilotlari Qurbon hayitining joylarda tartibli va yuqori darajada oʻtishi uchun tegishli tadbirlarni amalga oshirsinlar.
XALQARO SHARTNOMANI TASDIQLASH TOʻGʻRISIDA
(resolution, 2004-01-27)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumati bilan Belgiya Qirolligi Hukumati oʻrtasida 2003-yil 12-dekabrda Toshkent shahrida imzolangan Belgiya Qirolligi Hukumati tomonidan Oʻzbekiston Respublikasi Hukumatiga moliyaviy yordam koʻrsatish toʻgʻrisidagi Bitim maʼqullansin. 2. Oʻzbekiston Respublikasi Tashqi ishlar vazirligi mazkur xalqaro shartnomaning kuchga kirishi uchun zarur boʻlgan ichki davlat tartib-taomillarining Oʻzbekiston Respublikasi tomonidan bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari, tegishli vazirlik va idoralar rahbarlari ushbu xalqaro shartnoma kuchga kirganidan keyin Oʻzbekiston Respublikasining oʻz majburiyatlari bajarilishi ustidan nazoratni belgilangan tartibda taʼminlasinlar.
Kapital qurilishda ikki bosqichli tanlov savdolarini oʻtkazish tartibi toʻgʻrisida nizomni tasdiqlash haqida
(resolution, 2021-03-31)

Oʻzbekiston Respublikasi Vazirlar Mahkamasining 2003-yil 3-iyuldagi 302-sonli “Kapital qurilishda tanlov savdolari tizimini takomillashtirish chora-tadbirlari toʻgʻrisida”gi qaroriga asosan, Oʻzbekiston Respublikasi Davlat arxitektura va qurilish qoʻmitasi qaror qiladi: 1. Kapital qurilishda ikki bosqichli tanlov savdolarini oʻtkazish tartibi toʻgʻrisida nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
DAVLAT VETERINARIYA NAZORATI OSTIDAGI YuKLARNI EKSPORTI, IMPORTI HAMDA TRANZITIDA VETERINARIYA HUJJATLARINI RASMIYLAShTIRISh VA ULARNI TAShISh QOIDALARINI TASDIQLASh TOʻGʻRISIDA
(order, 2018-02-09)

Oʻzbekiston Respublikasining “Veterinariya toʻgʻrisida”gi Qonunining 6 va 18-moddalari, Veterinariya sohasida hamkorlik toʻgʻrisidagi Bitim 4-moddasiga muvofiq hamda Xalqaro epizootik byuroning Xalqaro veterinariya kodeksida belgilangan qoidalar asosida ishlarni yuritish maqsadida, buyuraman: 1. Davlat veterinariya nazorati ostidagi yuklarni eksporti, importi hamda tranzitida veterinariya hujjatlarini rasmiylashtirish va ularni tashish qoidalari ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Buxoro shahridagi “Qabullar uyi” qurilishini tugallash chora-tadbirlari toʻgʻrisida
(resolution, 2021-02-22)

Buxoro shahridagi “Qabullar uyi” qurilishini oʻz vaqtida tugallash va foydalanishga topshirishni taʼminlash maqsadida Vazirlar Mahkamasi qaror qiladi: 1. Buxoro viloyati hokimi S.Q. Xusenovning eʼtibori Buxoro shahridagi “Qabullar uyi”ni qurish va foydalanishga topshirish muddatlarining yoʻl qoʻyib boʻlmaydigan darajada choʻzilib ketganligiga qaratilsin. 2. Quyidagilar: 2004-yil may oyi — “Qabullar uyi” qurilishini tugallashning oxirgi muddat etib; Buxoro viloyati hokimligining kapital qurilish boʻyicha injiniring kompaniyasi — qurilish buyurtmachisi etib; “Buxoro ELITI” aksiyadorlik jamiyati — bosh loyihalovchi etib; “Buxorojamoaqurilish” ochiq turdagi aksiyadorlik jamiyatining 47-xoʻjaliklararo koʻchma mexanizatsiyalashgan kolonnasi bosh pudratchi qurilish tashkiloti etib belgilansin. 3. Qurilish muddatlarining tigʻizligini hisobga olib, istisno tariqasida: pardozlash va maxsus montaj ishlarini bajarish yuzasidan tanlov savdolari oʻtkazmasdan “AREAS” firmasi (Turkiya) bilan kontrakt tuzishga; obyekt qurilishini, texnik-iqtisodiy hisoblarni belgilangan tartibda ekspertizadan oʻtkazilgan holda, ushbu hisoblarni ishlab chiqish bilan bir vaqtda amalga oshirishga ruxsat etilsin. 4. Oʻzbekiston Respublikasi Moliya vazirligi va Iqtisodiyot vazirligi Buxoro shahridagi “Qabullar uyi” qurilishini tugallash uchun respublika boʻyicha kapital qoʻyilmalarning 2004-yilga moʻljallangan umumiy limitlari hisobidan budjet mablagʻlari hisobiga Buxoro viloyati hokimligiga kapital qoʻyilmalar limitlari ajratilishini, keyinchalik ushbu mablagʻ Buxoro viloyati hokimligi budjetining prognozdagidan ortiqcha daromadlari hisobiga, yetishmagan qismi esa — respublika budjeti mablagʻlari hisobiga joriy yilning II yarim yilligida tiklanishini nazarda tutsinlar. 5. “Buxorojamoaqurilish” ochiq turdagi aksiyadorlik jamiyatining 47-xoʻjaliklararo koʻchma mexanizatsiyalashgan kolonnasi va “AREAS” firmasi tuzilgan kontraktlar boʻyicha respublikaga keltiriladigan respublikada ishlab chiqarilmaydigan asbob-uskunalar va qurilish materiallari uchun bojxona toʻlovlari (bojxona rasmiylashtiruvi yigʻimlaridan tashqari) toʻlashdan “Qabullar uyi” qurilishi davrida istisno tariqasida ozod qilinsin. 6. Oʻzbekiston Respublikasi Moliya vazirligi Buxoro viloyati hokimligi bilan birgalikda Buxoro shahridagi “Qabullar uyi” binosidan zarur darajada foydalanilishini taʼminlash uchun “Qabullar uyi” xodimlarining cheklangan sonini belgilasin va ularni mahalliy budjet mablagʻlari hisobiga taʼminlash uchun zarur mablagʻlarni nazarda tutsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2004-01-15)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 2003-yil 19-dekabr Toshkent shahrida imzolangan Oʻzbekiston Respublikasi Hukumati bilan Turkiya Respublikasi Hukumati oʻrtasida xalqaro terrorizmga qarshi kurash sohasida hamkorlik toʻgʻrisidagi Bitim; 2003-yil 19-dekabr Toshkent shahrida imzolangan Oʻzbekiston Respublikasi Hukumati bilan Turkiya Respublikasi Hukumati oʻrtasida diplomatik pasport egalari uchun vizalarni oʻzaro bekor qilish toʻgʻrisidagi Bitim. 2. Oʻzbekiston Respublikasi Tashqi ishlar vazirligi mazkur xalqaro shartnomalarning kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi toʻgʻrisida tegishli bildirishnomalar yuborsin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralar rahbarlariga mazkur xalqaro shartnomalar kuchga kirganidan keyin Oʻzbekiston Respublikasi majburiyatlarining belgilangan tartibda bajarilishi ustidan nazoratni taʼminlasinlar.
XALQARO SHARTNOMALARNI TASDIQLASH TOʻGʻRISIDA
(resolution, 2004-01-15)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Quyidagilar: 2003-yil 8-dekabrda Kobul shahrida imzolangan Oʻzbekiston Respublikasi Hukumati bilan Afgʻoniston Oʻtish Islom Davlati oʻrtasida savdo-iqtisodiy hamkorlik toʻgʻrisidagi bitim; 2003-yil 8-dekabrda Kobul shahrida imzolangan Oʻzbekiston Respublikasi Hukumati bilan Afgʻoniston Oʻtish Islom Davlati oʻrtasida temir yoʻl transporti sohasida hamkorlik toʻgʻrisidagi bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalarning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnomalar yuborsin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralarning rahbarlari ushbu xalqaro shartnomalar kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin.
“OʻZBEKISTON RESPUBLIKASI MARKAZIY BANKI TOMONIDAN TIJORAT BANKLARI VA ULARNING FILIALLARI RAHBARLARI HAMDA BOSh BUXGALTERLARI LAVOZIMLARIGA TAVSIYA ETILAYOTGAN NOMZODLARGA NISBATAN MALAKA TALABLARI QOʻYISh TARTIBI TOʻGʻRISIDA”GI NIZOMGA 2-SON QOʻShIMChANI TASDIQLASh HAQIDA
(resolution, 2005-03-20)

“Oʻzbekiston Respublikasi Markaziy banki tomonidan tijorat banklari va ularning filiallari rahbarlari hamda bosh buxgalterlari lavozimlariga tavsiya etilayotgan nomzodlarga nisbatan malaka talablari qoʻyish tartibi toʻgʻrisida”gi Nizomga 2-son qoʻshimcha loyihasini koʻrib chiqib va muhokama qilib, Boshqaruv qaror qiladi: 1. Oʻzbekiston Respublikasi Adliya vazirligida 2003-yil 22-yanvarda 1204-son bilan davlat roʻyxatidan oʻtkazilgan “Oʻzbekiston Respublikasi Markaziy banki tomonidan tijorat banklari va ularning filiallari rahbarlari hamda bosh buxgalterlari lavozimlariga tavsiya etilayotgan nomzodlarga nisbatan malaka talablari qoʻyish tartibi toʻgʻrisida”gi Nizomga 2-son qoʻshimcha ilovaga muvofiq tasdiqlansin. 2. Ushbu qaror Adliya vazirligida davlat roʻyxatidan oʻtkazilgandan soʻng, 10 kundan keyin kuchga kiritilsin. 5-band quyidagi tahrirdagi xatboshi bilan toʻldirilsin: “Alohida hollarda, tijorat banki Boshqaruvi tavsiyasi asosida banklarning tuman filiallari bosh buxgalterlari lavozimlariga iqtisodiy oʻrta maxsus maʼlumotga ega boʻlgan nomzodlarni maʼlumoti boʻyicha Komissiya qaror qabul qilish huquqiga ega.”